Kati Wilhelm

**Kati Wilhelm**, rođena 2. augusta 1976. u Schmalkaldenu tada u Istočnoj Njemačkoj, je nekadašnja njemačka biatlonka i skijašica-trkačica, trostruka olimpijska pobjednica u biatlonu, petostruka svjetska prvakinja u biatlonu i pobjednica u ukupnom plasmanu Svjetskog kupa. Po broju osvojenih medalja je najuspješnija njemačka biatlonka na Olimpijskim igrama.

## Biografija 
Wilhelm je započela sportsku karijeru 1983. godine u Steinbach-Hallenberg u skijaškom trčanju. S četrnaest godina prešla je u Sportsku gimnaziju u Oberhofu, gdje je 1995. maturirala. Nakon toga je prešla u sportsku grupu Njemačke vojske, te trenutno ima čin narednika ().

### Karijera 
#### Olimpijske igre 
##### Biatlon 
Kati Wilhelm je tri puta nastupila u biatlonskim takmičenjima na Zimskim olimpijskim igrama: na ZOI 2002, ZOI 2006 i ZOI 2010 te osvojila tri zlatne, tri srebrne i jednu bronzanu medalju. Zlatne medalje je osvojila na ZOI 2002. u štafeti s Katrin Apel, Uschi Disl i Andreom Henkel, drugu na istim igrama u utrci na 7,5 km bez promašaja s 15.6&nbsp;s prednosti u odnosu na drugoplasiranu Uschi Disl, koja je imala jedan promašaj. Treću zlatnu osvojila je na ZOI 2006. u utrci potjere  s jednim promašajem i 1:13.6&nbsp;min prednosti u odnosu na drugoplasiranu Martinu Beck, koja je imala dva promašaja.

##### Skijaško trčanje 
Kati Wilhelm je u skijaškom trčanju nastupila na jednim olimpijskim igrama i to na ZOI 1998 u japanskom Naganu, ali nije osvojila nijednu medalje. Najbolji plasman u pojedinačnoj konkzrenciji bilo joj je 16-o mjesto u utrci na 30 km. U štafeti na 4 × 5 km s Manuelom Henkel, Constanzom Blum i Anke Reschwamm Schulze, osvojila je peto mjesto. 

#### Svjetska prvenstva 
##### Biatlon 
Kati Wilhelm je nastupila na osam Svjetskih prvenstava od SP 2001. do SP 2009, te je s pet zlatnih, četiri srebrne i pet bronzanih medalja, šesta najuspješnija njemačka biatlonka po broju osvojenih medalja, a sedamnaesta u svjetskoj konkurenciji. Najuspješnija je bil na SP 2009.kada je osvojila četiri medalje: dvije zlatne i dvije srebrne, te je bila najbolja biatlonka na prvenstvu. U utrci na 15 km je s jednim promašajem, kao i drugoplasira Slovenka Teja Gregorin i trećeplasirana Norvežanka Tora Berger, s prednošću od 39.5&nbsp;s i 46.5&nbsp;s pobijedila, kao i u utrci na 7,5 km, kada je bez promašaja bila brža od Simone Hauswald i Olge Zajceve s 9.9&nbsp;s prednosti. Na svim nastupima u štafeti osvojila je medalje, a zlatne je osvojila na SP 2007. u italijanskom Antholzu. kada je u sastavu štafete Martina Glagow, Andrea Henkel i Magdalena Neuner, bez promašaja bila brža od francuske štafete u sastavu Florence Baverel-Robert, Delphine Peretto, Sylvie Becaert i Sandrine Bailly za  1:07.8&nbsp;. Drugu zlatnu medalju su osvojile na slijedećem prvenstvu u istom sastavu pobijedivši ukrajinsku i francusku štafetu.

##### Skijaško trčanje 
#### Svjetski kup 
Prvi nastup u Svjetskom kup u biatlonu imala je 30. novembra 2000. godine u sezoni SK 2000/01 u Antholzu u pojedinačnoj utrci na 15&nbsp;km, kada je sa šest promašaja i zaostatkom od 5:01.7&nbsp;min bila sporija od pobjednice Corinne Niogret. Iste sezone 3. 2. 2001. ostvarila je prvu pobjedu u slovenskoj Pokljuki, na Svjetskom prvenstvu, u trci sprinta, a sljedeću 7. 3. 2001 u američkom Lake Placidu. Ukupno je pobijedila u 21 utrci, a u sezoni SK 2005/06. je sa šest pobjeda osvojila prvo mjesto u plasmanu Svjetskog kupa:

#### Prestanak karijere 
Nakon prestanka aktivnog bavljenja biatlon od sezone 2010/11 je sportska komentatorka na njemačkoj televiziji Das Erste (ARD) u utrkama biatlona. Od 2014. godine je vlasnica restorana "Heimatlon" u Steinbach-Hallenbergu u Thüringer Wald.

## Privatni život 
Kao članica Socijaldemokratske partije Njemačke (SPD) bila je 2004. godine predstavnica u 12. sazivu Savezne skupštine Njemačke.

## Nagrade 
## Napomene 
## Reference 
## Vanjski linkovi 
* 
* 
* 

Kategorija:Rođeni 1976.
Kategorija:Živi ljudi
Kategorija:Biografije, Schmalkalden
Kategorija:Njemački biatlonci
Kategorija:Njemački skijaši-trkači
Kategorija:Njemački olimpijci u biatlonu
Kategorija:Biatlonci na Zimskim olimpijskim igrama 2002.
Kategorija:Biatlonci na Zimskim olimpijskim igrama 2006.
Kategorija:Biatlonci na Zimskim olimpijskim igrama 2010.
Kategorija:Osvajači zlatne medalje na Olimpijskim igrama (Njemačka)
Kategorija:Osvajači srebrne medalje na Olimpijskim igrama (Njemačka)
Kategorija:Osvajači bronzane medalje na Olimpijskim igrama (Njemačka)
Kategorija:Osvajači medalja na Zimskim olimpijskim igrama 2002.
Kategorija:Osvajači medalja na Zimskim olimpijskim igrama 2006.
Kategorija:Osvajači medalja na Zimskim olimpijskim igrama 2010.
Kategorija:Skijaši-trkači na Zimskim olimpijskim igrama 1998.
Kategorija:Svjetski prvaci u biatlonu
Kategorija:Osvajači medalja na Svjetskim prvenstvima u biatlonu
Kategorija:Socijaldemokratska partija Njemačke